Lars Enarsonin opetusta
JERUSALEMIN MUUREILLA Rukouskoulu 3/9
Shalom Jerusalemista! Tervetuloa ohjelmaamme!
Pidämme rukouskoulua, -
jotta voisit oppia rukoilemaan voimallisesti.
Ei ole tarkoitus rukoilla vain Israelin puolesta -
vaan myös lähelläsi olevien tarpeiden puolesta.
Ensimmäisessä ohjelmassa kerroim- me, että meidän tulisi rukoilla -
sen vuoksi, että Jumalan tahto tapahtuisi.
Jeesushan opetti meitä rukoilemaan: "Tapahtukoon sinun tahtosi -
niin maan päällä kuin myös taivaissa."
Meidän ei tarvitsisi rukoilla niin, -
jos Jumalan tahto tapahtuisi joka tapauksessa.
Meidän ei ole tarkoitus sanella Jumalalle, -
vaan tehdä Hänen kanssaan yhteistyötä.
Kun Hän kertoo meille tahdostaan, voimme rukoilla sen tapahtumista.
1. Jh. 5:14-15: "Ja tämä on se uskallus, joka meillä on häneen, -
että jos me jotakin anomme hänen tahtonsa mukaan, -
niin hän kuulee meitä."
Silloin tiedämme, että meillä on jo se, mitä olemme pyytäneet, -
riippumatta pyynnön suuruudesta. Jumalan vastuulla on vastata.
Se on valtava etu mutta myös suuri vastuu.
Ilman rukousta Jumalan on vaikea tehdä se, mitä Hän tahtoisi.
Näin Raamattu selvästi opettaa.
Jotkut syyttävät meitä siitä, että yritämme ohjata Jumalaa.
Asia on päinvastoin.
Me nöyrrymme pyytämään, että Jumalan tahto tapahtuisi.
Jumala etsii ihmistä seisomaan muurinaukossa edessään -
ja anomaan Hänen tahtonsa tapahtumista.
Silloin Hänen ei tarvitse tuomita vaan Hän voi armahtaa.
Viime kerralla puhuimme rukouksen ottamisesta tavaksi.
Olemme varanneet joka päivälle tietyn rukouspaikan ja rukousajan.
Meillä on paperilla rukousaiheet.
Saamme rukousvastauksia. Luemme Jumalan Sanaa.
Haluan kertoa, mikä ero on laki- henkisyydellä ja kurinalaisuudella.
Lakihenkinen luulee, -
että meidän täytyy tehdä asioita ansaitaksemme Jumalan rakkauden.
Se ei ole tarkoitus. Voimme vain luottaa Hänen armoonsa, -
siihen, mitä Hän on puolestamme tehnyt.
Itsekurilla varmistamme, ettei armo jää kohdallamme turhaksi.
Asettaudumme Hänen käyttöönsä niin, -
että Hänen armonsa voi virrata kauttamme.
Paavali sanoo 1. Kor. 15:9:ssä: -
"Sillä minä olen apostoleista halvin enkä ole sen arvoinen, -
että minua apostoliksi kutsutaan, -
koska olen vainonnut Jumalan seurakuntaa.
Mutta Jumalan armosta minä olen se, mikä olen..."
Jumalan armo on hänen voimansa ja kykynsä, joka toimii kauttamme.
"...eikä hänen armonsa minua kohtaan ole ollut turha, -
vaan enemmän kuin he kaikki minä olen työtä tehnyt..."
Ilman kurinalaisuutta Jumalan armo jää kohdallamme turhaksi.
Luvussa 9 Paavali kertoo vihollisesta, -
joka yritti estää Jumalan armoa toimimasta.
Tuo vihollinen on meidän oma lihamme, syntiluontomme.
Paavali sanoo 1. Kor. 9:24:ssä: -
"Ettekö tiedä, että jotka kilparadalla juoksevat, -
ne tosin kaikki juoksevat, mutta yksi saa voittopalkinnon?
Juoskaa niinkuin hän, että sen saavuttaisitte."
Olemme kaikki ikään kuin kilpailussa.
Meidän täytyy harjoittaa itsekuria, jotta kutsumuksemme toteutuisi.
"Jokainen kilpailija noudattaa lujaa itsekuria, -
juoksijat saavuttaakseen katoavan seppeleen, -
me saadaksemme katoamattoman.
Minä en siis juokse päämäärättömästi -
enkä nyrkkeillessäni huido ilmaan." (KR -92)
Lyökö Paavali sen sijaan vihollista? Ei.
Suurin vihollisemme ei ole paholainen vaan oma minämme, -
lihallinen luontomme, joka asuu ruumiissamme.
"Kohdistan iskut omaan ruumiiseeni ja pakotan sen tottelemaan, -
jottei itseäni lopulta hylättäisi..." (KR -92)
Ilman itsekuria Jumala ei voi käyttää meitä rukouksessa.
Aamulla kehomme haluaisi nukkua vähän lisää.
Silloin on aika kurittaa sitä ja nousta rukoilemaan.
Jos emme tee niin, aikaa rukoukseen ei löydy.
Meillä ei ole aikaa rukoilla, -
mutta meidän täytyy ottaa sitä kurittamalla lihaamme.
Jeesus sanoi, että henki on altis, mutta liha heikko.
Meidän täytyy kurittaa liha kuuliaiseksi Messiaalle, -
jotta Hänen Henkensä voisi vallita meitä.
Tällä kertaa puhumme siitä, mitä rukous on.
Rukousta on monta eri lajia.
Ef. 6:18:n mukaan meidän tulisi rukoilla kaikenlaisin rukouksin.
Mestari sanoo Matt. 7:7-8:ssa: -
"Anokaa, niin teille annetaan; etsikää, niin te löydätte; -
kolkuttakaa, niin teille avataan.
Sillä jokainen anova saa, ja etsivä löytää, -
ja kolkuttavalle avataan."
Jeesus sanoi rukouksesta kolme asiaa: -
"Ano, etsi ja kolkuta."
Nämä sanat kattavat useimmat rukouksen lajit.
Katsotaan ensin tätä: "Anokaa, niin teille annetaan."
Jumala tahtoo meidän pyytävän ja saavan.
Joh. 16:23-24:ssa sanotaan: -
"Ja sinä päivänä te ette minulta mitään kysy.
Totisesti... minä sanon teille: jos te anotte jotakin Isältä, -
on hän sen teille antava minun nimessäni...
anokaa, niin te saatte, että teidän ilonne olisi täydellinen."
Eikö ole suurta: -
"Anokaa, niin te saatte, että ilonne olisi täydellinen."
Vuorisaarnassa sanottiin: "Sillä jokainen anova saa."
Asia on niin yksinkertainen.
Siksi Jaakob sanoo: "Teillä ei ole, koska ette ano."
Otetaan esille Jaakob 4:1-2: -
"Mistä tulevat taistelut ja mistä riidat teidän keskuudessanne?
Eikö teidän himoistanne, jotka sotivat jäsenissänne?
Te himoitsette, eikä teillä kuitenkaan ole...
te riitelette ja taistelette.
Teillä ei ole, sentähden ettette ano."
Kaikkein tyytyväisimpiä ovat ne, jotka ovat oppineet rukoilemaan.
He saavat rukousvastauksia.
Ne, jotka eivät rukoile, ovat tyytymättömiä.
He eivät ole pyytäneet eikä heillä ole.
Rukousvastauksista tulee ilo. Tämä koskee myös sinua.
Kuuntele tarkkaan, niin sinäkin opit saamaan rukousvastauksia.
Niitä Jumala haluaa sinulle antaa.
Kerron nyt, miten pitäisi anoa, jotta saa vastauksen.
Katsotaan Fil. 4:6-7:stä muutama perusasia: -
"Älkää mistään murehtiko, -
vaan kaikessa saattakaa pyyntönne -
rukouksella ja anomisella kiitoksen kanssa Jumalalle tiettäväksi, -
ja Jumalan rauha, joka on kaikkea ymmärrystä ylempi, -
on varjeleva teidän sydämenne ja ajatuksenne Kristuksessa..."
Saamme rauhan ja tyytyväisyyden, jos opettelemme rukoilemaan.
Meidän tulee siis kertoa pyyntömme Jumalalle -
rukoilemalla, anomalla ja kiittämällä.
Ensinnäkin pyynnöt pitää tehdä Jumalalle tiettäväksi -
kertomalla ne Hänelle.
On tärkeä esittää yksityiskohtaisia pyyntöjä.
Sokea mies huusi Jeesukselle tien vieressä Jerikon lähellä: -
"Daavidin poika, armahda minua!"
Toiset yrittivät hiljentää häntä, mutta hän huusi entistä lujempaa.
Silloin Mestari kysyi häneltä: -
"Mitä tahdot, että minä sinulle tekisin?"
Herra tahtoi tietää, mitä mies kaipasi.
Sokea vastasi: "Herra, että saisin näköni jälleen."
Jeesus vastasi: "Saa näkösi; sinun uskosi on sinut pelastanut."
Siksi meidänkin täytyy kertoa Jumalalle konkreettisesti -
ja yksityiskohtaisesti, mitä haluamme.
Ensinnäkin sinun tulee odottaa Jumalan edessä, jotta tietäisit, -
mitä haluat Häneltä rukoilla.
Se on hyvin tärkeää vastauksen saamiseksi.
Kun tiedät täsmälleen, mitä haluat, suosittelen, -
että kirjoitat pyyntösi ylös yksityiskohtaisesti.
Älä pelkästään huuda apua niin kuin sokea mies, -
vaan mieti ajan kanssa, mitä tarkalleen ottaen tarvitset.
Kun esitetään tarkkoja pyyntöjä, saadaan tarkkoja vastauksia.
On rohkaisevaa nähdä, miten Jumala vastaa.
Vaimoni ja minä rukoilimme ensimmäistä kertaa taloa.
Koimme, että Jumala tahtoi meidän hankkivan oman talon.
Mietimme tarkkaan, mitä tarvitsimme.
Kirjoitimme ylös, montako huonetta tarvitsimme, -
minkä ikäinen talon piti olla ja paljonko sen hinta voisi olla.
Kirjoitimme ylös, miltä alueelta halusimme talon -
ja millainen huonejärjestys olisi.
Ei kestänyt kauaa, ennen kuin saimme täsmälleen sellaisen talon.
Jokainen pyytämämme asia toteutui, -
koska olimme esittäneet ne yksityiskohtaisesti.
Näin teemme pyyntömme Jumalalle tiettäväksi.
Täsmälliset pyynnöt kannattaa kirjoittaa ylös.
Filippiläiskirjeessä meitä kehotettiin anomaan.
Anoessamme pistämme isomman vaihteen päälle.
Sana tarkoittaa viranomaisen eteen tulemista -
ja elintärkeän tarpeen esittämistä hänelle.
Rukoile vain sellaisia rukouksia, -
joiden puolesta haluat rukoilla, kunnes saat vastauksen.
Sinun täytyy olla varma, että asia on Jumalan tahto.
Silloin jatkat rukousta, kunnes saat vastauksen.
Sinä anot, koska sinulla on hätä.
Sinun on saatava vastaus, jotta selviäisit.
Herra haluaa meidän rukoilevan Häntä niin hartaasti, -
kuin henkemme olisi kyseessä.
Anominen merkitsee myös asiansa viemistä tuomarille -
ja sen perustelua, miksi hänen pitäisi vastata tähän rukoukseen.
On voimallista esittää perusteluja Pyhän Hengen innoittamana -
ja sanoa Jumalalle: "Sinun täytyy vastata oman nimesi tähden."
Mooseskin rukoili: "Et saa hävittää kansaasi.
Muuten nimesi joutuu huonoon valoon."
Raamatusta löytyvät perustelut, joita Jumala kuuntelee.
Hän on Tuomari, jonka eteen menemme, kun rukoilemme.
Sitä tarkoittaa anominen.
Esitä pyyntösi selvästi. Tiedä tarkkaan, mitä haluat.
Siihen on tärkeä antaa aikaa.
Silloin voimme sanoa Jumalalle: "Tätä minä tarvitsen.
Pyydän Sinulta tätä, koska Sanassasi lukee näin."
Sitten pistetään päälle kolmas vaihde, kiittäminen.
Kun olemme tehneet toiveemme tiettäväksi Jumalalle -
hartaasti ja kestävästi anoen -
ja vuodattaneet hänelle sydämemme, voimme alkaa kiittää.
Voimme kiittää Jumalaa rukous- vastauksesta jo etukäteen.
Jeesuksen ehkä suurimmat ihmeet olivat -
5000 ihmisen ruokkiminen ja Lasaruksen kuolleista herättäminen.
Molemmilla kerroilla hän katsoi ylös ja alkoi kiittää Jumalaa.
Kiittäminen vauhdittaa rukousvastauksen saamista.
Kiittäminen jo ennen vastauksen saamista on väkevää.
Kun haluat rukousvastauksen, ota selville, mitä tarvitset -
ja mikä on Jumalan tahdon mukainen rukous.
Kirjoita pyyntösi ylös tarkkaan ja selvästi.
Ano vastausta niin hartaasti, kuin olisit hengenvaarassa.
Meidän ei pitäisi edes rukoilla asioita, -
joita emme ole valmiita anomaan vastauksen saamiseen asti.
Perustele Jumalalle Sanan mukaan, miksi tarvitset vastauksen.
Anna Pyhän Hengen johdattaa sinulle Sanasta perustelut.
Lopuksi voit kiittää Jumalaa. Muista myös rukoilla rohkeasti.
Jeshua kertoi miehestä, joka sai vieraan.
Miehellä ei ollut kuitenkaan tarjottavaa.
Siksi hän meni yöllä kolkuttamaan naapurin ovelle.
"Lainaa minulle kolme leipää, koska minulla ei ole tarjota vieraalle."
Mies sai juuri sen, mitä tarvitsi, koska oli niin rohkea.
Se oli Mestarin esimerkki meille rohkeudesta.
Lapsetkin voivat olla rohkeudessaan -
suorasukaisia ja jopa häpeämättömiä.
Lapset sanovat suoraan, mitä tarvitsevat.
Niin taivaallinen Isämmekin haluaa meidän rukoilevan Häntä.
Jos me pahat ihmisetkin annamme lapsillemme hyviä lahjoja, -
miten paljon enemmän Jumala antaa hyvää niille, jotka sitä anovat.
Kerrotaan Jumalalle toiveemme rohkeasti -
rukoillen, anoen ja kiittäen.
Kirjoitetaan pyyntömme ylös. Näin saamme vastauksia.
Olen nyt kertonut, mitä tarkoittaa "anokaa, niin teille annetaan".
Toivottavasti tämä opetus rohkaisee sinua rukoilemaan -
ja varaamaan siihen aikaa.
Vain Pyhä Henki voi opettaa meitä rukoilemaan, -
ja Hän tekee sen, kun rukoilemme.
Opimme rukoilemaan rukoilemalla. Aikaa siihen tarvitaan myös.
Kerron esimerkin.
Eräs liikemies kertoi ystävälleni konkurssistaan.
Koko elämä oli luhistunut. Ystäväni auttoi häntä jaloilleen.
Mies päätti antaa Jumalalle ensi sijan.
Hänellä oli mennyt huonosti, kun Jumala ei ollut ensi sijalla.
Hän päätti nousta joka aamu tuntia aikaisemmin rukoilemaan.
Mies ei kuitenkaan tiennyt, miten rukoilla.
Ensimmäisen kuukauden ajan hän ei sanonut mitään.
Hän hiljentyi joka aamu viidestä kuuteen.
Kuukauden kuluttua mies kertoi ystävälleni: -
"Tänä aamuna, kun menin rukoilemaan, -
huomasin, etten ollut yksin. Siellä oli Joku odottamassa."
Me tarvitsemme kestäväisyyttä.
Miehen piti varata aikaa kurin- alaisesti koko kuukauden ajan.
Mutta hän oppi tuntemaan Jumalan läsnäolon.
Se rohkaisi häntä käyttämään rukouksessa myös sanoja, -
joita Pyhä Henki hänelle antoi.
Jumala voi opettaa meidät kaikki rukoilemaan.
Kaipaus on avainasemassa.
Jumala opettaa rukoilemaan usein myös hädän kautta.
Hätä on usein paras rukouskoulu, -
koska meidän on pakko saada vastaus.
Tapasin kauan sitten korealaisen pastorin, rukouksen miehen.
Ennen hänen uskoontuloaan perhe oli kuolla nälkään.
Hän sanoi vaimolleen: "En voi katsoa, kun perhe kuolee nälkään."
Hän lähti pois, ettei hänen tarvinnut nähdä tilannetta.
Hän näki kirkon, astui sisään ja kävi pitkälleen alttarin viereen.
Hän nukahti alttarille. Hän ei ollut uskossakaan, -
mutta ilmaisi siten Jumalalle epätoivonsa.
Aamulla hänelle sanottiin: "Mene kotiin. Siellä on ruokaa."
Alttarilla hän oli sanonut: "Jumala, jos olet olemassa -
ja annat meille syötävää, annan Sinulle koko elämäni -
ja palvelen Sinua parhaani mukaan." Mies piti lupauksensa.
Epätoivo pistää etsimään Jumalaa.
Hätämme on niin suuri, että meidän on saatava vastaus.
Se on usein paras rukouskoulu, jota voimme käydä.
Jumala haluaa sinun pyytävän Häneltä.
Silloin saat vastaanottaa ja löydät tyytyväisen elämän.
"Anokaa, niin teille annetaan, että ilonne olisi täydellinen."
Jos mietimme turhautuneina, miksi asiat ovat menneet huonosti, -
meidän täytyy asettaa Jumala ensi sijalle ja etsiä Häntä ennen muuta.
Meidän täytyy oppia viettämään aikaa Jumalan kanssa joka päivä.
Ilman rukousta emme selviä lopun aikoina.
Tulee sellaiset ajat, jolloin meidän täytyy osata rukoilla, -
jotta selviytyisimme.
Meidän on ruvettava harjoittelemaan jo nyt.
Jumala haluaa opettaa sinua rukoilemaan.
Varaa aikaa seurusteluun Hänen kanssaan. Lue aluksi Sanaa.
Ehkä et tee muuta kuukauteen, kuin luet Sanaa.
Vähitellen saat halun rukoilla, ja opit rukoilemaan voimallisesti.
Siunausta sinulle! Shalom Jerusalemista!
Suomennos: Annamari Kortelainen